钦定古今图书集成/方舆汇编/职方典/第1224卷 > 《临湘县志》
## 钦定古今图书集成/方舆汇编/职方典/第1224卷 > 《临湘县志》

建昌侯镇　在鸭栏矶。吴大帝建封七年，封长子孙虑，于此为重镇。

飞来钟二　在大云山上。相传自洞庭湖飞来。间或不击自鸣，微音袅袅。

默堂　即李黻宅

灶头　在县东百里。“灯窝　” 在县东百里。相传周瑜屯兵于城西，时，于此山举烽燧为候，以形似名。

烂船坡　在龙窖山顶上。相传洪水时事，至今有人拾得铁钉者。

鳜鱼池　在龙窖山至高处，中有巨鳜，鱼见则雨，土人以为雨候。

蘸月池　，在志源寺殿内。相传有龙潜于内，故以龙王名殿。今“蘸月池” 二字，盖古书也。池有石刻双月在焉。

仙人塘　在县市里。山上有池，石上有仙人，足迹宛然。

江天清啸亭　在鸭栏矶上。明嘉靖中，御史朱箎创，知府陆邦有赞。今废。

“胜览” 楼　在城陵矶，今圮。

接官亭　在县北一里，今废。

百可亭　在县西北一里，跨西湖上。邑人沈植建，今废。

“散木” 亭　李黻建，即《默堂》之侧。